‘Mý hart ook uitgesny,’ sê boer | Netwerk24
Aanval op regsman: Sakeman gee hom aan polisie oor
’n Bekende sakeman van Bloemfontein wat glo ’n prokureur in die hooggeregshof in die stad aangerand het, het homself Maandagoggend aan die polisie oorgegee.
Bolt doodernstig oor loopbaan op sokkerveld
Usain Bolt sê hy is ernstig oor ’n sokkerloopbaan nou dat hy uit naelloop getree het en hy glo hy kan selfs goed genoeg wees om sy land, Jamaika, te verteenwoordig.
Gayle ontken dat hy hom aan masseuse ontbloot
Die gewilde Wes Indiese krieketspeler Chris Gayle ontken dat hy sy geslagsdele aan ’n masseuse gewys het en beweer ’n Australiese mediagroep is oorgehaal om hom te “vernietig”.
KYK: All Blacks wil diepte bou in Europa
Nieu-Seeland het Maandag vier nuwe gesigte ingesluit in ’n vergrote groep van 37 spelers vir sy jaareindtoer in November in die Noordelike Halfrond.
Mediclinic maak aanbod vir Britse hospitaalgroep
Die Spire-hospitaalgroep van Brittanje het die aanbod verwerp.
Styging in petrolprys vir November sal nie jou sak ruk
’n Styging van net 2c per liter in die petrolprys word in dié stadium verwag wanneer die Sentrale Energiefonds die brandstofpryse vir November bekend maak.
‘Mý hart ook uitgesny,’ sê boer
Deur Jana Marx 12 Oktober 2017 14:58
Pieter-Jan Fourie, van die plaas, Kaalfontein in Noordwes.Foto: Verskaf
“Hulle het nie net my besies gesny nie, hulle het my hart uitgesny,” sê Pieter-Jan Fourie (38) van die plaas Kaalfontein in Noordwes, nadat veediewe Woensdagnag sy beeste wreedaardig afgemaai het.
Marietjie van Deventer, sy tante, het vroeër vertel stukke vleis is uit die lewendige beeste gesny. “Party het nog vir ure daarna gelewe tot Pieter-Jan op hulle afgekom en hulle van kant gemaak het,” het sy gesê.
Dis is die tweede keer in een maand dat veediewe Fourie se beeste op sy plaas tussen Koster en Magaliesburg op só ’n wreedaardige manier slag.
“Ek het ’n melkery, skape en ’n paar varkies – en dan het ek so 200 vleisbeeste,” sê Fourie.
“Hulle het op 30 Augustus die drade geknip en sewe beeste geslag. Een koei kon nie opstaan nie, omdat hulle haar haksenings afgesny het en vyf kalfies was ma-loos na die slagting,” sê hy.
“Die buurman het my laat weet iets is fout. Van my besies was in sy landerye en party het bloederig gelyk. Die diewe het dié slag ’n paar van die beeste oorgejaag na sy plaas toe en hulle dáár gaan slag,” sê hy.
“Ek is seker dis dieselfde diewe as voorheen.”
Volgens Fourie is 12 verse deur die veediewe vermink.
“Hulle het vyf op die plek geslag. Twee ander was so beseer, ek moes hulle self slag. Ek hoop ons kan die ander vyf red,” sê hy.
“Een se agterbene is afgekap en sy kon nie loop nie, maar het nog vanoggend gelewe. ’n Ander een se stert het sommer so in die lug gestaan soos sy gekap is, maar sy het nog regop gestaan toe hulle haar kry. Nog een het gelê, want haar haksenings was afgekap. Hoe verskriklik wreed kan ’n mens wees?” het Van Deventer vroeër gevra.
’n Vers wie se stert sommer in die lug staan soos sy vermink is. Die een wat plat lê se haksenings is afgekap. Al die verminkte beeste is van kant gemaak.Foto: Verskaf
Dié vers se agterbene is afgekap maar sy het steeds probeer loop.Foto: Verskaf
Sy sê haar susterskind is “gebreek”. “Jy het geen idee watter emosies hierdie ding by ’n boer aanwakker nie,” sê sy.
“Die versies het almal name gehad. As ek in die veld kom, het hulle sommer na my toe gehardloop. My dogter (14) is so lief vir diere en die een was haar versie. Ek weet nie hoe ek vir haar gaan sê sy is dood nie,” sê Fourie.
Hy ly reeds R200 000 se skade weens die twee voorvalle.
’n Saak van veediefstal is by die Magaliesburg-polisiekantoor aangemeld.
Meer oor: Slag | Pieter-Jan Fourie | Kaalfontein | Veediewe
Beeste lewend geslag: ‘Dis hoe jy ’n boer breek’
Tifoon tref Japan
Advokaat agter tralies ná beweerde bottelslanery
Só boemerang die Malcolm Marx-plan
3 vroue met bomme slaan toe op restaurant in Nigerië